1. ROMÂNIA 						Anexa la Hotărârea  nr._____/2023
1. JUDEŢUL PRAHOVA
1. CONSILIUL LOCAL AL COMUNEI CORNU



ACORD DE PARTENERIAT


Art. 1. Părţile

1) Comuna Cornu, cu sediul în Cornu, Cornu de Jos, Bdul. Eroilor, nr.16, jud. Prahova, codul fiscal 2845680, având calitatea de Partener 1;
2)Orașul Breaza, cu sediul în Breaza, str. Republicii, nr.82B, jud. Prahova, codul fiscal 2845486, având calitatea de Partener 2, 
au convenit următoarele:

Art. 2. Obiectul
(1) Obiectul acestui acord este de a stabili drepturile şi obligaţiile părţilor, responsabilităţile ce le revin în implementarea activităţilor aferente proiectului: elaborarea Studiului de Fezabilitate pentru obiectivul ” Punte pietonală Breaza- Cornu”,  contribuția financiară proprie a fiecărei părți la bugetul acestuia, precum și pentru identificarea surselor de finanțare pentru realizarea investiției, așa cum va rezulta din documentație, depunerea cererilor de finanțare, semnarea contractului de finanțare.

Art. 3. Principiile de bună practică ale colaborării
(1) Partenerii contribuie la realizarea proiectului conform rolului și responsabilităților asumate în cadrul proiectului, așa cum acestea sunt definite în cadrul Acordului de Parteneriat,
(2) Părțile trebuie să se consulte în mod regulat şi să se informeze asupra tuturor aspectelor privind evoluţia proiectului,
(3) Solicitantul și partenerii trebuie  să  implementeze sau  să faciliteze implementarea activităților proiectului cu respectarea standardelor profesionale și de etică cele mai înalte.
(4) Partenerii se angajează să notifice prompt, în scris, celorlalți parteneri orice informație, fapt, problemă sau întârziere susceptibilă de a afecta proiectul.
(5) Partenerii se angajează să furnizeze toate informațiile solicitate în mod rezonabil de către solicitantului pentru a-și îndeplini sarcinile.
(6) Partenerii trebuie să se consulte în mod regulat şi să se informeze asupra tuturor aspectelor privind evoluția proiectului.
(7) Toţi partenerii trebuie să implementeze activităţile cu respectarea celor mai înalte standarde profesionale şi de etică.
(8) Partenerii sunt obligaţi să respecte regulile privitoare la conflictul de interese şi regimul incompatibilităților, iar în cazul apariţiei unui asemenea conflict, să dispună luarea măsurilor ce conduc la evitarea, respectiv stingerea lui.

Art. 4 Roluri şi responsabilități în implementarea proiectului

(1) Rolurile şi responsabilităţile sunt descrise în tabelul de mai jos:
		Organizaţia	
	Roluri şi responsabilităţi


	Partener 1
	a)Va realiza procedura de achiziție publică.
[bookmark: _Hlk127962007]b)Va asigura contribuția proprie pentru realizarea documentației, respectiv 50%.
c) Va identifica surse de finanțare
d) Va solicita Partenerului 2 transferul sumelor necesare asigurării contribuției ce îi revine acestuia în cadrul parteneriatului 
e)Va asigura recepționarea serviciilor;
f) Va asigura depunerea cererilor de finanțare;
g) Va asigura semnarea contractului de finanțare.


	Partener 2
	a)Va asigura contribuția proprie pentru realizarea documentației, respectiv 50%,
b)Va identifica surse de finanțare,
c)Va transfera sumele necesare asigurării contribuției proprii, în baza documentelor justificative transmise de Partenerul 1;
d) Va asigura depunerea cererilor de finanțare;
e) Va asigura semnarea contractului de finanțare.




Art. 5. Perioada de valabilitate a acordului

Perioada de valabilitate a Acordului începe la data semnării prezentului Acord și încetează la data efectuării plății pentru serviciile recepționate.

Art. 6. Drepturile şi obligaţiile Partenerului 1

A. Drepturile partenerului 1
(1) Partenerul 1 are dreptul să solicite partenerului 2 furnizarea oricăror informaţii şi documente legate de proiect, în scopul întocmirii documentației pentru procedura de achiziție a serviciilor.

B. Obligaţiile partenerului 1
(1) Partenerul 1  va consulta partenerul 2 cu regularitate, îl va informa despre progresul în realizarea documentației şi va furniza documentele necesare efectuării plăților ce îi revin Partenerului 2, respectiv 50% din valoarea serviciilor achiziționate.
(2) Partenerul 1 va desfăşura procedura de atribuire a contractului de achiziţie publică pentru realizarea serviciilor, conform normelor în vigoare.
(3) Partenerul 1 are obligația să efectueze plățile reprezentând contravaloarea serviciilor achiziționate și să solicite Partenerului 2 transferul sumelor necesare asigurării contribuției ce îi revine acestuia în cadrul parteneriatului
(4) În cazul unui prejudiciu, cei doi parteneri răspund solidar .
Art. 7. Drepturile şi obligaţiile Partenerului 2
A. Drepturile Partenerului 2 
(1) Partenerul 2 are dreptul să fie consultat cu regularitate de către Partenerul 1, să fie informat despre progresul în realizarea documentației şi să i se furnizeze, de către liderul de parteneriat documentele necesare efectuării plății pentru serviciile achiziționate.
(2) Partenerul 2 are dreptul să fie consultat, de către Partenerul 1 în privința propunerilor pentru modalitatea de realizare a procedurii de achiziție publică.

B. Obligaţiile Partenerului 2
(1) Partenerul 2 este obligat să furnizeze Partenerului 1 informaţii sau documente privind implementarea proiectului, în scopul întocmirii documentației pentru procedura de achiziție a serviciilor.
(2) Partenerul 2 are obligația să efectueze plățile ce îi revin, respectiv 50% din valoarea serviciilor achiziționate, conform documentelor comunicate de Partenerul 1.

Art. 8 Legea aplicabilă
(1) Prezentului Acord i se va aplica şi va fi interpretat în conformitate cu legea română.
(2) Pe durata prezentului Acord, părţile vor avea dreptul sa convină în scris asupra modificării anumitor clauze, prin semnarea unui nou acord de colaborare si aprobarea acestuia prin act adiţional la acordul inițial, oricând interesele lor cer acest lucru sau când aceste circumstanţe au loc şi nu au putut fi prevăzute în momentul în care s-a încheiat prezentul Acord.

 Art. 9 Achiziții publice 
Achiziţiile în cadrul proiectului vor fi făcute de către Partenerul 1 cu respectarea legislației privind achizițiile publice.

Art. 10 Confidențialitate
0. Părţile semnatare ale prezentului acord convin să păstreze în strictă confidenţialitate informaţiile primite în cadrul şi pe parcursul realizării documentației şi sunt de acord să prevină orice utilizare sau divulgare neautorizată a unor astfel de informaţii. Părțile înțeleg să utilizeze informaţiile confidenţiale doar în scopul de a-şi îndeplini obligaţiile din prezentul Acord de Parteneriat.

Art. 11 Forţa majoră
(1) Forţa majoră reprezintă o împrejurare de origine externă, cu caracter extraordinar, absolut imprevizibilă şi inevitabilă, care se află în afara controlului Partenerilor, nu se datorează greşelii sau vinei acestora şi nu putea fi prevăzută la momentul încheierii Acordului de Parteneriat şi care face imposibilă executarea şi, respectiv, îndeplinirea obligaţiilor asumate prin prezentul Acord de Parteneriat. 
(2) Forţa majoră este constatată de o autoritate competentă.
(3) Forţa majoră exonerează părţile de îndeplinirea obligaţiilor asumate prin prezentul Acord de Parteneriat, pe toată perioada de valabilitate a acesteia. 
(4) Îndeplinirea Acordului de Parteneriat va fi suspendată în perioada de acţiune a forţei majore, dar fără a prejudicia drepturile ce li se cuveneau Partenerilor până la apariţia acesteia.
(5) Partenerul care invocă forţa majoră are obligaţia de a notifica celuilalt partener, imediat şi în mod complet, producerea acesteia şi să ia orice măsuri care îi stau la dispoziţie în vederea limitării consecinţelor.
(6) Dacă forţa majoră acţionează sau se estimează că va acţiona o perioadă mai mare de 6 luni, fiecare Partener va avea dreptul să notifice celuilalt încetarea de plin drept a prezentului Acord de Parteneriat, fără ca vreunul dintre Parteneri să poată pretinde celorlalte daune-interese.

Art. 12 Comunicări
0.  Orice comunicare între Parteneri trebuie să se realizeze în scris.
0.  Orice document scris trebuie înregistrat atât la momentul transmiterii, cât şi la momentul primirii.
0. Comunicările între Parteneri privind informaţii neclasificate se pot face şi prin telefon, fax sau e-mail, cu condiţia confirmării în scris a comunicării.

Art. 13 Încetarea Acordului de Parteneriat
(1) Prezentul Acord de Parteneriat încetează:
a) înainte de termen, prin acordul Partenerilor;
b) în caz de forță majoră, conform art. 11;
c) prin reziliere pentru neexecutarea sau executarea defectuoasă a obligațiilor asumate prin prezentul Acord de Parteneriat. 
(2)Încetarea Acordului de Parteneriat, în oricare dintre situaţiile menționate, nu va avea niciun efect asupra obligaţiilor deja scadente ale Partenerilor.
Art. 14 Dispoziţii finale
(1) Datele cu caracter personal solicitate în baza prezentului Acord de Parteneriat sunt prelucrate în acord cu prevederile Regulamentului (UE) nr. 679/2016 al Parlamentului European şi al Consiliului din 27 aprilie 2016 privind protecţia persoanelor fizice în ceea ce privește prelucrarea datelor cu caracter personal și privind libera circulație a acestor date și de abrogare a Directivei 95/46/CE şi ale Legii nr. 190/2018 privind măsuri de punere în aplicare a Regulamentului (UE) 2016/679, scopul prelucrării datelor fiind în acord cu îndeplinirea responsabilităţilor asumate de către Parteneri prin Acordul de Parteneriat, perioada prelucrării acestora fiind pe toată durata valabilităţii a Acordului de Parteneriat.
(2) Toate posibilele dispute rezultate din prezentul acord sau în legătură cu el, pe care părţile nu le pot soluţiona pe cale amiabilă, vor fi soluţionate de instanţele competente.

Întocmit în 2 (două) exemplare, în limba română, unul pentru Partenerul 1 și unul pentru pentru Partenerul 2.

Semnături

	Partener 1
	Numele, prenumele şi funcţia reprezentantului legal al organizaţiei
	Semnătura
	Data şi locul semnării

	Partener 2
	Numele, prenumele şi funcţia reprezentantului legal al organizaţiei
	Semnătura
	Data şi locul semnării




